Germania a anunţat transferul celui de-al treilea sistem de apărare aeriană PATRIOT în Ucraina. „Nu a fost o decizie uşoară, pentru că nu avem atât de multe", a spus cancelarul Olaf Scholz. Germania va livra anul acesta arme Ucrainei de 7 miliarde de euro. Doar trei ţări au livrat până acum sisteme PATRIOT Ucrainei. Germania avea 11 sisteme de rachete antiaeriene PATRIOT, din care a donat deja 3 Ucrainei, împreună cu două lansatoare suplimentare dar a comandat alte trei pentru a-şi reface capacitatea de apărare.
Un alt sistem de rachete PATRIOT a fost livrat Kievului de Statele Unite, alături de două lansatoare suplimentare din Ţările de Jos.
Conform secretarului general al NATO, Jens Stoltenberg, ţările aliate din Europa au în jur de sisteme PATRIOT şi ar trebui să doneze mai multe Ucrainei.
De departe, cele mai multe sisteme PATRIOT are Statele Unite, care a cumpărat un total de 1.106 lansatoare, din care 480 sunt încă operaţionale. La ultimul pachet de ajutor militar, Statele Unite au anunţat că vor livra Ucrainei un sistem PATRIOT.
România a refuzat să trimită un sistem Patriot Ucrainei